Föstudaginn 20. desember 2019 var liðinn umsóknarfrestur um þátttöku í hönnunarsamkeppni um brú á Fossvog . Ný brú yfir Fossvog mun bæta samgöngutengingar milli Reykjavíkur og Kópavogs og er hluti af fyrsta áfanga uppbyggingar vegna Borgarlínu milli Hamraborgar og Hlemms . Gert er ráð fyrir brúnni í aðalskipulagi Reykjavíkurborgar og Kópavogsbæjar . Mjög góð þáttaka var og bárust óskir um þátttöku frá 17 hönnunarteymum . Bæði frá innlendum og erlendum verkfræði - og arkitektastofum . Að lokinni samkeppni er svo gert ráð fyrir að samið verði viðsigurvegara samkeppninnar um fullnaðarhönnun nýrrar brúar yfir Fossvog . Hönnun hefst á fyrstu tveim áföngum Borgarlínu Hamraborg – Hlemmur , Ártún – Hlemmur Verkefnastofa Borgarlínu hefur skipað hönnunarteymi fyrir fyrstu tvo áfanga Borgarlínu . Hönnunasrteymið mun vinna frumdrög að fyrstu framkvæmdum Borgarlínu . Um er að ræða tvær framkvæmdalotur sem alls munu verða um 13 km . Hamraborg – Hlemmur og Ártún – Hlemmur . Vinna við hönnun er þegar hafin og er gert ráð fyrir að fyrstu tillögur verði tilbúnar í vor . Það er einkar ánægjulegt að ná þessu hönnunarteymi saman , allt úrvals fólk og tilbúið í verkefnið . Þegar afraksturinn liggur fyrir í vor þá mun fólks átta sig betur á hvernig Borgarlínan mun hafa jákvæðar breytingar á borgarumhverfið með bættum aðstæðum fyrir almenningssamgöngur , gangandi og hjólandi . Jafnframt mun á þeim tíma liggja fyrir tillaga að leiðarkerfi , greining á vagnakostum m.t.t. loftslagsmála , greining á rekstarkostnaði og mat á hagrænum sem samfélagslegum þáttum . Leitað var til íslenskra verkfræðistofa og sveitarfélagana á höfuðborgarsvæðinu eftir sérfræðingum í hönnunarteymið sem er skipað eftirfarandi sérfræðingum .